b"\n_START_ARTICLE_\nHelga Stevens\n_START_SECTION_\nBiografia\n_START_PARAGRAPH_\nHelga Stevens va n\xc3\xa9ixer sorda i va estudiar en una escola especial per persones sordes de\xc2\xa0Hasselt, per\xc3\xb2 m\xc3\xa9s tard es va canviar\xc2\xa0a una escola inclusiva de\xc2\xa0Sint-Truiden. Despr\xc3\xa9s d'estar un any a Saint Louis (Missouri), va estudiar dret a la\xc2\xa0Universitat de Lovaina. Llavors va tornar als Estats Units, on es va graduar en dret per l'Escola de Dret de la Universitat de Calif\xc3\xb2rnia a Berkeley el curs 1993/94. El 1996 va comen\xc3\xa7ar a treballar per a la Uni\xc3\xb3 Europea de Sords i va ser una membre activa de la Federaci\xc3\xb3 d'Organitzacions Flamenques de Sords._NEWLINE_Stevens va ser candidata al Senat belga per primera vegada el 1999 en la desena posici\xc3\xb3 de la llista de\xc2\xa0Volksunie. El 2003 va ser de nou candidata al Senat ser de nou candidat per al Senat el 2003 per la Nieuw-Vlaamse Alliantie. Va ser escollida diputada del Parlament de Flandes el 2004 i senadora el 2007. Va ser reelegit pel Parlament Flamenc el 2009 i com a senadora el 2010._NEWLINE_El maig de 2014, Stevens va ser elegida eurodiputada. El novembre del mateix any va ser nomenada vicepresidenta del grup dels Conservadors i Reformistes Europeus. A m\xc3\xa9s de les seves assignacions dels comit\xc3\xa8s, Stevens exerceix de presidenta de l'intergrup sobre Discapacitats del Parlament Europeu. L'octubre de 2016 es va anunciar que seria la candidata a presidenta del Parlament Europeu\xc2\xa0per part del grup dels Conservadors i Reformistes Europeus."